b'\n_START_ARTICLE_\nKumulonimbus calvus\n_START_PARAGRAPH_\nKumulonimbus calvus ali za\xc4\x8detni nevihtni oblak nastane kadar velikanski kopasti oblak (kumulus) proti poldnevu dose\xc5\xbee zaporno plast, se lahko \xc5\xa1e pravo\xc4\x8dasno, pri trajajo\xc4\x8di termiki, oskrbi z vlago. Tedaj prebije zaporno plast in se \xc5\xa1e naprej ve\xc4\x8da in se naposled spremeni v nevihtni oblak. V vi\xc5\xa1ini med 4000 in 9000 m sestavljajo nekdanji kopasti oblak samo \xc5\xa1e v spodnjem delu vodne kapljice. V mrzlem, zgornjem delu, pri temperaturah pod -10\xc2\xbaC, ga sestavljajo drobne ledene iglice, ki dajo oblaku novo obliko. Zaradi poledenitve izginejo prej\xc5\xa1nji ostri robovi. Glava nevihtnega oblaka postane gladka ali vlaknata in dobi obliko nakovala._NEWLINE_Nevihtni oblaki imajo lahko dve razvojni stopnji. Pri prvi nastajajo ple\xc5\xa1asti (Kumulonimbus calvus), pri drugi pa dlakasti (Kumulonimbus capillatus) oblaki. S temi izrazi opisujejo vremenoslovci za\xc4\x8detno in kon\xc4\x8dno obliko nevihtnih oblakov.'